Vorm van lewe op Venus | Die Vryburger
Wetenskaplikes het die teenwoordigheid van 'n unieke gas ontdek op die planeet Venus wat dui op die moontlikheid van 'n teken van 'n soort primitiewe lewe.
Alhoewel dit nie beteken dat klein groen mannetjies daar rond stap nie, is dit 'n bemoedigende teken dat daar iewers binne bereik 'n planeet kan wees wat 'n vorm van lewe het.
Die wetenskaplikes het die aankondiging Maandag gedoen van 'n moontlikheid dat die buur planeet 'n eenvoudige vorm van lewe huisves, en dit in die gesaghebbende Nature Astronomy joernaal gepubliseer.
Die wetenskaplikes werk met teleskope wat in Hawaii en in Chili is, en het die tekens van wolke gevind wat fosfien bevat, wat 'n soort gas is wat op die Aarde verbind word aan lewe.
Die mede-aanbieder van die program, David Clements, verbonde aan die Imperial College van Londen sê dit is 'n baie geringe moontlikheid dat daar lewe is, maar dit is 'n teken wat verdere studie en navorsing regverdig.
Alhoewel hy die ontdekking slegs 'n 10% moontlikheid gee dat daar wel lewe is op Venus, kon sy entoesiasme oor so 'n moontlikheid nie gedemp word nie,
Op Aarde is die voorkoms van fosfien gas slegs teenwoordig in die produk van industriële prosesse wat gebruik is in chemiese stof gedurende Wêreldoorlog 1 of ook in die uitset van 'n onbekende proses in sekere diere en mikro-organismes.
Die gas word egter ook gevind in water wat onder sekere omstandighede oor lang tye onderwerp is en wat dan sulke organismes ontwikkel.